text: यहाँ पूरे देश में "वायरलेस इंटरनेट" (वाई फ़ाई) की पहुँच है। चाहे आप हवाई अड्डा में हो या समुद्रतट या जंगल में, हर जगह "इंटरनेट" की पहुँच है। यहाँ पहुँच भी मुफ्त है। इस्टोनिया में २५ फीसदी वोटिंग "ऑनलाइन" होती है। यहाँ माता-पिता अपने बच्चों की स्कूल की दैनिक गतिविधि, परीक्षा के अंक और कक्षेतर कार्य को "ऑनलाइन" देख सकते हैं। यहाँ एक व्यापार "ऑनलाइन सेटप" तैयार करने में महज १८ मिनट का समय लगता है। इस्टोनिया में ९९३,७८५ "इंटरनेट" इस्तेमाल करते हैं, जो कि इस देश की पूरी आबादी का लगभग ७८ फीसदी है। यहाँ की जनसंख्या १, २७४,७०९ है। इस्टोनिया में "इंटरनेट" पर सबसे अधिक स्वतंत्रता है।संयुक्त राज्य की जनसंख्या ३१३ मिलियन, यानी ३१३० लाख हैं, जहां २४५ मिलियन, यानी २४५० लाख लोग "इंटरनेट" इस्तेमाल करते हैं। यहाँ पर "इंटरनेट" की पहुँच ७८ फीसदी है और इस देश के लोग विश्व की ११ फीसदी आबादी "इंटरनेट" के उपयगकर्ता के तौर पर शामिल हैं। इस्टोनिया के बाद इंटरनेट पर सबसे अधिक स्वतंत्रता अमेरिका, जर्मन, ऑस्ट्रेलिया, हंगरी, इटली और फ़िलीपींस को है। यह देश दुनिया के अन्य देशों की तुलना में "इंटरनेट" पर अधिक स्वतंत्रता देते हैं। यहाँ पर काॅन्ग्रेसनल बिल का विरोध हो रहा है, जिसका इरादा "प्राइवेसी" और "नॉन अमेरिकी वेबसाइट होस्टिंग" को लेकर है। आधे से अधिक अमेरिकी इंटरनेट पर "टीवी" देखते हैं। यहाँ पर मोबाइल पर "इंटरनेट" का उपयोग स्वास्थ, "ऑन लाइन बैंकिंग", बिलों का पेमेंट और सेवाओं के लिए करते हैं।